laion/Wikipedia-Exotic huggingface dataset:
რქიანი გუანი

რქიანი გუანი (Oreophasis derbianus) — დიდი, დაახლოებით 85 სმ სიგრძის ინდაურის მსგავსი ფრინველი. ტანის ზედა ნაწილზე დაფარულია პრიალა შავი ბუმბულით, აქვს წითელი ფეხები და თავლის თეთრი ირისი, ყვითელი ნისკარტი და წითელი რქა თავზე. გულმკერდი და მუცლის ზედა ნაწილი თეთრია, აქვს გრძელი, შავბუმბულიანი კუდი, რომელსაც დასაწყისში თეთრი ზოლი აქვს. ორივე სქესი მსგავსია. ზრდასრულობამდე რქა პატარა აქვთ, კუდი და ბუმბულები კი ყავისფერი. რქიანი გუანი Oreophasis-ის გვარის ერთადერთი წარმომადგენელია და ბინადრობს სამხრეთ-აღმოსავლეთ მექსიკისა (ჩიაპასის ჩტატი) და გვატემალის ტენიან, მთის ტყეებში. აღმოჩენილია ზღვის დონიდან 3 350 მეტრზე მაღლაც. იკვებება ძირითადად ხილით, მწვანე ფოთლებითა და უხერხემლოებით. დედალი როგორც წესი, ორ კვერცხს დებს. რქიანი გუანი არ არის ნამდვილი გუანი, თუმცა ამ ფრინველს წააგავს ზოგადი მოყვანილობითა და ფერით, რქით კი ის უფრო ჩაფხუტიან კრაქსს წააგავს. სხვათა შორის, ეს სახეობა ერთადერთი გადარჩენილი წარმომადგენელია კრაქსისებრთა უძველესი ხაზისა, რომელიც ოჯახის სხვა ყველა წევრისგან დამოუკიდებლად ჩამოყალიბდა მინუმუმ 20, შესაძლოა 40 მილიონი წლის განმავლობაშიც. მიუხედავად იმისა, რომ არანაირი ახლო ნათესაობრივი კავშირი არ აქვს ამჟამად არსებულ კრაქსისებრებთან, მისი ყველაზე შორეული ნათესავი მაინც ნამდვილი გუანი ჩანს. იმის გათვალისწინებით, რომ კრაქსისებრებთა შორის ბაზალური კავშირი ბოლომდე გარკვეული არაა, რქიან გუანს ხშირად ათავსებენ განსხვავებულ ქვეოჯახში, რომელსაც Oreophasinae ეწოდება. იქიდან გამომდინარე, რომ ამჟამად აქტიურად მიმდინარეობს მისი საცხოვრებელი ტერიტორიების განადგურება, არის საკმაოდ პატარა პოპულაცია და ხშირად ხდება მასზე ნადირობა — რქიანი გუანი შეტანილია ბუნების დაცვის საერთაშორისო კავშირის საფრთხეში მყოფი სახეობების წითელ სიაში. Pereira, Sérgio Luiz; Baker, Allan J.& Wajntal, Anita (2002): Combined nuclear and mitochondrial DNA sequences resolve generic relationships within the Cracidae (Galliformes, Aves). Systematic Biology 51(6): 946-958. doi:10.1080/10635150290102519 PMID 12554460 PDF fulltext დაარქივებული 2008-09-10 საიტზე Wayback Machine. BirdLife Species Factsheet დაარქივებული 2009-01-03 საიტზე Wayback Machine. რქიანი გუანი, ფოტო, სტატია Aventuras Naturales რქიანი გუანი, ფოტო დაარქივებული 2007-09-28 საიტზე Wayback Machine. ; სტატია დაარქივებული 2007-08-25 საიტზე Wayback Machine. (ზეთის ტილო) საფოსტო მარკები (მექსიკის) რქიანი გუანის ფოტო-გალერეა VIREO რქიანი გუანის ვიდეოები the Internet Bird Collection-ში ↑ BirdLife International (2013). "Oreophasis derbianus". IUCN Red List of Threatened Species. Version 2013.2
სერგო ჩახუნაშვილი

სერგო ჩახუნაშვილი (დ. 1897 — გ. 1968) — ქართველი ქირურგი, მედიცინის მევნიერებათა დოქტორი, პროფესორი. გამოჩენილი ექიმის, პროფესორ ოთარ ჩახუნაშვილის მამა. დაიბადა სოფელ ქვედა ვანში 1897 წელს, ივლიანე ჩახუნაშვილის ოჯახში. 1924 წელს დაამთავრა თბილისის სახელმწიფო უნივერსიტეტის სამედიცინო ფაკულტეტი. პროფესორ ნიკოლოზ კახიანის მოწაფე. მედიცინის მევნიერებათა დოქტორი, სადისერტაციო შრომა — „Экспериментальные исследования о воспалительных изменениях червеобразного отростка“ (1940), საკანდიდატო დისერტაცია — „ერითროციტების დალექვის რეაქციის ცვალებადობა ოპერაციის შემდგომ პერიოდში“ (1937). თბილისის სახელმწიფო სამედიცინო ინსტიტუტის სამკურნალო ფაკულტეტის საფაკულტეტო ქირურგიის კათედრის პროფესორი, მეცნიერების დამსახურებული მოღვაწე. სერგო ჩახუნაშვილის სახელი მინიჭებული აქვს ქუჩას ქალაქ ვანში, სადაც იგი დაიბადა და აღიზარდა. ასევე მის სახელს ატარებდა ვანის რაიონული პოლიკლინიკა. გიორგაძე, შიო (2005). ვანი და ვანელები. ქუთაისი: საგამომცემლო ცენტრი, გვ. 144-145. ISBN 99940-796-3-8.  სერგო ჩახუნაშვილი — საქართველოს ბიოგრაფიული ლექსიკონი სერგო ჩახუნაშვილი — ქშწკგს წევრები, nplg.gov.ge
დიმიტრი ტაბიძე

დიმიტრი ტაბიძე (დ. 15 აპრილი, 1901 — გ. 19 ნოემბერი, 1965) — ქართველი აგრონომ-მევენახე-ამპელოგრაფი. სოფლის მეურნეობის მეცნიერებათა დოქტორი (1956), პროფესორი (1957), საქართველოს მეცნიერების დამსახურებული მოღვაწე. დიმიტრი ივანეს ძე ტაბიძე დაიბადა ქუთაისის მაზრის სოფელ ხონში, 1901 წლის 15 აპრილს. 1925 წელს დაამთავრა თსუ-ს აგრონომიის ფაკულტეტი. 1930–1932 წლებში სწავლობდა მემცენარეობის საკავშირო ინსტიტუტის ასპირანტურაში, (ქ. ლენინგრადი) რომლის დამთავრების შემდეგ 1935-1944 წლებში ჯერ თელავის მევენახეობის და მეღვინეობის საკავშირო ინსტიტუტის, ხოლო შემდეგ საქართველოს მევენახეობისა და მეღვინეობის ინსტიტუტის სელექციის განყოფილების გამგე იყო, 1944-1946 ამავე ინსტიტუტის დირექტორის მოადგილე სამეცნიერო ნაწილში, ხოლო 1946-1956 — სელექციისა და ამპელოგრაფიის განყოფილების გამგე. 1956-იდან გარდაცვალებამდე — საქართველოს მებაღეობის, მევენახეობის და მეღვინეობის ინსტიტუტის ვაზის სელექცია-ჯიშთმცოდნეობის განყოფილების გამგე. 1940 წლიდან დ.ტაბიძე „საბჭოთა კავშირის ამპელოგრაფიის“ ნაშრომის გამოცემის რედკოლეგიაში სამეცნიერო კონსულტატი იყო ვაზის ქართული ჯიშების საკითხში, ხოლო 1951 წლიდან მთავარი სარედაქციო კოლეგიის წევრი. სწორედ მას ეკუთვნის „საბჭოთა კავშირის ამპელოგრაფიის“ ტომებში გამოქვეყნებული ქართული ვაზის ჯიშების დიდი ნაწილის სრული მონოგრაფიები. 1944 წლიდან ტაბიძე საბჭოთა კავშირის კვების მრეწველობის სამინისტროსთან არსებული ცენტრალური ამპელოგრაფიული კომისიის წევრი იყო. დიმიტრი ტაბიძე არის 200 სამეცნიერო შრომის ავტორი. მისი ძირითადი ნაშრომებია: „ვაზის ჯიშები საბჭოთა შამპანურისათვის. თბილისი. 1941. „საქართველოს ვაზის ჯიშები. ტომი II - კახეთის ჯიშები“ თბილისი, 1954. Продвижение промышленной культуры винограда в новые горные районы Грузинской ССР. издательство Академии Наук СССР, Москва, 1957. 1960 წელს აკად.ნ.კეცხოველთან და მ.რამიშვილთან ერთად გამოსცა კაპიტალური ნაშრომი „საქართველოს ამპელოგრაფია“ თბილისი. საქ. სსრ მეცნ. აკადემია. 1960. გამოყვანილი აქვს ვაზის ახალი ჯიშები: ქართული საადრეო, სახალხო თეთრი, ქართული მუსკატი და სხვა. დაჯილდოებულია „საპატიო ნიშნის“ ორდენითა და მედლებით. ვაზის ჯიშები საბჭოთა შამპანურისათვის, თბ., 1941; ტაბიძე დ., . კახეთის ვაზი ჯიშები. გამომცემლობა „ტექნიკა და შრომა“. თბ., 1954, გვ. 425; Продвижение промышленной культуры винограда в новые горные районы Грузинской ССР. издательство Академии Наук СССР, Москва, 1957; ნ. კეცხოველი, მ. რამიშვილი დ. ტაბიძე, საქართველოს ამპელოგრაფია, თბილისი. საქ. სსრ მეცნ. აკადემია. 1960. გვ. 439; Виноделие и Виноградарство СССР #2 (241), стр. 63, 1966; Энциклопедия 1987. М. Рамишвили. Д. Табидзе. В: Энциклопедия виноградарства. В 3х томах. Гл. ред. А.И. Тимуш. Кишинев. Издание Молдавской советской энциклопедии. стр. 20, 200. ქართული საბჭოთა ენციკლოპედია, ტ. 9, თბ., 1985. — გვ. 635.
აბიდე სულთანი

აბიდე სულთანი (თურქ. Abide Sultan; დ. 1618 — გ. 1648) — ოსმალეთიის იმპერიის სულთნის აჰმედ I-ისა და მისი ხარჭის ფატმა ხათუნის ქალიშვილი. აბიდე სულთანი დაიბადა 1618 წელს სტამბოლში, მამამისის სულთან აჰმედის გარდაცვალებიდან რამდენიმე თვის შემდეგ. დედამისი ფატმა ხათუნი იყო, რომელმაც სულთანს ორი შეჰზადე: ჯიჰანგირი და ჰასანი გაუჩინა. ისინი აბიდეს დაბადებამდე გარდაიცვალნენ. 1642 წელს აბიდე მიათხოვეს მუსა-ფაშას, რომელიც 5 წლის შემდეგ გარდაიცვალა. ამის შემდეგ აბიდე აღარ გათხოვილა. აბიდე სულთანი გარდაიცვალა 1648 წელს, სტამბოლში. Mehmet Süreyya Bey; Aktan, Ali; Yuvalı, Abdülkadir; Keskin, Mustafa. Tezkire-i meşâhir-i Osmaniyye. — Sebil Yayınevi, 1995. — 479 p.
კამერუნის ხაზი

კამერუნის ხაზი — გეოლოგიური ნასხლეტი ან რიფტული ზონა, რომელიც გადაჭიმულია აღმოსავლეთ ნიგერიის და დასავლეთი კამერუნის საზღვრის გასწვრივ, ჩრდილო-აღმოსავლეთში გვინეის ყურის სანაპიროზე მდებარე კამერუნის მთიდან ჩადის ტბის მიმართულებით. მასზე განლაგებულია მბერეს რიფტული ხეობა. ხაზი წარმოადგენს მთის ქედების და ვულკანების წყებას, ცნობილი როგორც კამერუნის ქედი ანუ კამერუნის მთიანეთი. ის ჩამოყალიბდა დაახლოებით 80 მილიონი წლის წინ, აფრიკის ტექტონიკური ფილაქანის საათის ისრის საწინააღმდეგოდ მოძრაობისას. რიფტის საშუალებით გაიხსნა მაგმის არხები, რამაც გამოიწვია ვულკანების ჩამოყალიბება. ხაზის გასწვრივ არსებული 9 ვულკანი ითვლება აქტიურად: უკანასკნელი ამოფრქვევა მოხდა 2000 წელს კამერუნის მთაზე. კამერუნის ხაზის წყების სხვა მთებია: ბამბოუტუსის მთა, ეტინდეს მთა, მანენგუბის მთა. ნიოსის ტბა — კრატერული ტბაა, რომელიც დაკავშირებულია კამერუნის ხაზის ვულკანიზმთან და მდებარეობს კამერუნის ჩრდილო-დასავლეთში. რიფტს აქვს გაგრძელება ატლანტის ოკეანეში და ქმნის კუნძულებს: ანობონს, პრინსიპის და სან-ტომეს. ამ კუნძულებს ზოგჯერ ასევე ეძახიან გვინეის ყურის კუნძულებს. კამერუნის ხაზი იწყება ატლანტის ოკეანის იმ წერტილიდან, სადაც ერთმანეთს ემთხვევა სამი ტექტონიკური ფილაქანი და ავლაკოგენის კლასიკური მაგალითია. გეოლოგების აზრი განსხვავდება საკითხში, თუ რომელი ვულკანური რეგიონები უნდა მოხვდეს კამერუნის ვულკანურ ხაზში. უდავოდ, ეს კუნძულების წყება და კონტინენტური ხაზია ოკუს მთიანეთში. ასაკობრივი მსგავსების და შემადგენლობის საფუძველზე მასში ზოგჯერ ასევე შეჰყავთ ნგაუნდერეს პლატო კამერუნში, ბიუს პლატო ნიგერიაში, მდინარე ბენუეს იოლის შესართავის ჩრდილოეთი და მდინარე ბენუეს დასავლეთით მდებარე ჯოსის პლატო. კამერუნის ხაზი შუაზე ჰყოფს კუთხეს, სადაც აფრიკის სანაპიროს აქვს 90°-იანი კუთხე და სამხრეთისკენ მიმართულ კონგოს კრატონს გამოჰყოფს დასავლეთისკენ მიმართულ დასავლეთ აფრიკის ფილაქანისაგან. სანაპირო ზოლი დაახლოებით შეესაბამება ბრაზილიის ჩრდილო-აღმოსავლეთში მდებარე ბორბორემის პლატოს სანაპიროს, რომელმაც აფრიკის ამ ნაწილიდან გამოყოფა დაიწყო დაახლოებით 115 მილიონი წლის წინ. სუდანიდან კამერუნის სანაპიროებისაკენ მიმართული ცენტრალური აფრიკის გადაადგილების ზონა მდებარეობს კამერუნის ხაზის კონტინენტალური ნაწილის ქვეშ. სამხრეთ-დასავლეთიდან ის შემოსაზღვრულია ფუნბანის გადაადგილების ზონით, რომელიც ცარცულ პერიოდში აქტიური იყო სამხრეთი ატლანტის ოკეანის შექმნამდე და შექმნის დროსაც. დღეს გეოლოგები ფუნბანის გადაადგილების ზონის წარმოშობას აიგივებენ ბრაზილიაში მდებარე პერნამბუკუს ნასხლეტთან. ↑ 1.0 1.1 Burke 2001. sfn error: no target: CITEREFBurke2001 (help) ↑ Foulger 2010, pp. 1ff. sfn error: no target: CITEREFFoulger2010 (help) ↑ Marzoli et al. 1999. sfn error: no target: CITEREFMarzoliPiccirilloRenneBellieni1999 (help)
ივისა (ქალაქი)

ივისა (ესპ. Ibiza, კატ. Eivissa) ასევე იბიცა — ქალაქი ესპანეთში, ბალეარის კუნძულებზე. ქვეყნის ერთ-ერთი უმნიშვნელოვანესი ტურისტული ცენტრი. მოსახლეობა 49 516 კაცი (2010 წ). ქალაქი დაარსდა 654 წელს. ვიკისაწყობში არის გვერდი თემაზე: ივისა (ქალაქი) Consell d'Evissa (კატალანური) (ესპანური) Eivissa Archaeological Museum (კატალანური) (ესპანური) Real time marine traffic at Ibiza Port Panoramic virtual tour დაარქივებული 2016-08-06 საიტზე Wayback Machine. of Ibiza Town port ↑ art.4 // (unspecified title) ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a> ↑ Tourism Excellence Plan. დაარქივებულია ორიგინალიდან — 2009-12-14. ციტირების თარიღი: 2017-01-21.
ჰეჰა

ჰეჰა (ფრანგ. Mont Heha) — ყველაზე მაღალი მთა ბურუნდიში. მისი სიმაღლე ზღვის დონიდან 2670 მეტრზე იმყოფება. ის მდებარეობს ბუჟუმბურა-რურალის პროვინციაში, დაახლოებით 20 კმ-ით აღმოსავლეთით ტანგანიიკის ტბიდან და დაახლოებით 30 კმ-ით სამხრეთ-აღმოსავლეთით ქვეყნის დედაქალაქ ბუჟუმბურადან. ↑ "Mount Heha" on Peakbagger Peakbagger lists this peak at 2670 m elevation. Retrieved 26 September 2011
ბეკმანის გადაჯგუფება

ბეკმანის გადაჯგუფება — ოქსიმების მჟავათა ამიდებად გარდაქმნის ქიმიური რეაქცია, რომელიც მიმდინარეობს მადეჰიდრატირებელი მჟავა ნივთიერებების (PCl5, C2H5, C6H5 და სხვა) მოქმედებით: ბეკმანის გადაჯგუფებას ფართოდ იყენებენ კაპრონის წარმოებაში (ციკლოჰექსანონოქსიმის ε-კაპროლაქტამად გარდაქმნის რეაქცია). ეს გადაჯგუფება აღმოაჩინა გერმანელმა ქიმიკოსმა ერნესტ ოტო ბეკმანმა 1886 წელს, რომლის პატივსაცემადაც ბეკმანის გადაჯგუფება ეწოდა. ქართული საბჭოთა ენციკლოპედია, ტ. 2, თბ., 1977. — გვ. 273. Реакции и методы исследования органических соединений / Под ред. В. М. Родионова, Б. А. Казанского, И. Л. Кнунянца. — М.: ГНТИХЛ, 1954. — Т. 3. — С. 137—253. Animation of the Beckmann rearrangement Animation of the Beckmann rearrangement (caprolactam)
ბენზიდინი

ბენზიდინი, 4, 4'-დიამინოდიფენილი — ორგანული ნაერთი ქიმიური ფორმულით C12H12N2. ბენზიდინი უფერო, ბზინვარე კრისტალებია. ჰაერზე და სინათლის მოქმედებით იჟანგება, მუქდება. მისი დნობის ტემპერატურაა 122°C, დუღილისა კი 400°C. კარგად იხსნება სპირტში, ეთერში. ღებულობენ ჰიდრაზობენზოლის იზომერაციით. ბენზიდინი მნიშვნელოვანი ნახევარპროდუქტია აზოსაღებრების წარმოებაში, იყენებნ აგრეთვე ანალიზურ ქიმიაში სხვადასხვა კატიონისა და ანიონის თვისობრივი და რაოდენობრივი განსაზღვრისთვის (ისინი ჟანგავენ ბენზიდინის შეფერილ ნაერთებად, ძლიერმჟავა გარემოში ყვითლად და ნეიტრალურში — ლურჯად). ბენზოდინი კანცეროგენული ნივთიერებაა, ჰაერში მისი დასაშვები ზღვრული კონცენტრაციაა 1 მგ/მ³. ქართული საბჭოთა ენციკლოპედია, ტ. 2, თბ., 1977. — გვ. 305. Кнунянц И. Л. и др. т.1 А-Дарзана // Химическая энциклопедия. — М.: Советская энциклопедия, 1988. — 623 с. — 100 000 экз. (რუსული) ბენზიდინი - უნივერსალური ენციკლოპედიური ლექსიკონი www.nplg.gov.ge ↑ pubchem.ncbi.nlm.nih.gov
რუზიზი

რუზიზი (ფრანგ. Rusizi) — მდინარე ცენტრალურ აფრიკაში. მდინარე მიედინება კონგოს დემოკრატიული რესპუბლიკის, ბურუნდის და რუანდის ტერიტორიებზე. მისი სიგრძე შეადგენს 117 კმ-ს. მდინარე სათავეს იღებს კივუს ტბაზე, 1500 მეტრ სიმაღლეზე, მიედინება სამხრეთის მიმართულებით და ჩაედინება ტანგანიიკის ტბაში. მდინარე რუზიზი წარმოადგენს ბუნებრივ საზღვარს რუანდასა და კონგოს დემოკრატიულ რესპუბლიკას შორის. კივუს ტბიდან მდინარე რუზიზის გამოსასვლელში 1958 წელს აშენდა ჰიდროელექტროსადგური. ↑ Felton, Anna A.; Russell, James M.; Cohen, Andrew S.; Baker, Mark E.; Chesley, John T.; Lezzar, Kiram E.; McGlue, Michael M.; Pigati, Jeffrey S.; Quade, Jay; Curt Stager, J.; Tiercelin, Jean Jacques (2007). „Paleolimnological Evidence for the Onset and Termination of Glacial Aridity from Lake Tanganyika, Tropical East Africa“. Palaeogeography Palaeoclimatology Palaeoecology. 252 (3–4): 405. doi:10.1016/j.palaeo.2007.04.003. ↑ Derived from geolocation with Google Earth. ↑ Google Maps. Google (2013). ციტირების თარიღი: 14 January 2013. ↑ Lamers, Alfred. (1990)Ruzizi II - A Fine Example of Regional Cooperation. Human Info NGO Library for Education and Development. დაარქივებულია ორიგინალიდან — 19 აპრილი 2013. ციტირების თარიღი: 14 January 2013.
აღინ-კაიარანი

აღინ-კაიარანი (სომხ. Աղին կայարան) — სოფელი სომხეთში, შირაკის პროვინციაში. მდებარეობს ზღვის დონიდან 1460 მეტრზე. 2008 წლის მონაცემებით, მოსახლეობა 73 ადამიანს შეადგენდა. ფართობი 19.6 კმ²-ია. სომხეთის მოსახლეობის 2001 წლის აღწერის მონაცემები
არავეტი

არავეტი ან ჩაიბასარი (სომხ. Արավետ) — სოფელი სომხეთში, შირაკის პროვინციაში. მდებარეობს ზღვის დონიდან 1990 მეტრზე. 2011 წლის მონაცემებით, მოსახლეობა 0 ადამიანს შეადგენდა. სომხეთის დასახლებული პუნქტების ლექსიკონი დაარქივებული 2014-09-12 საიტზე Wayback Machine. სომხეთის მოსახლეობის 2001 წლის აღწერის მონაცემები
ბარძრაშენი (შირაკი)

ბარძრაშენი (სომხ. Բարձրաշեն) — სოფელი სომხეთში, შირაკის პროვინციაში. მდებარეობს ზღვის დონიდან 1700 მეტრზე. 2001 წლის მონაცემებით, მოსახლეობა 64 ადამიანს შეადგენდა. სომხეთის დასახლებული პუნქტების ლექსიკონი დაარქივებული 2014-09-12 საიტზე Wayback Machine. სომხეთის მოსახლეობის 2001 წლის აღწერის მონაცემები
ალექსანდრე III (იმერეთის მეფე)

ალექსანდრე III (გ. 1660) — იმერეთის მეფე 1639-1660. გიორგი III-ის უფროსი შვილი. ებრძოდა გაძლიერებულ ფეოდალურ ანარქიას. მხარს უჭერდა თავის სიმამრს თეიმურაზ I-ს (ცოლად ჰყავდა თეიმურაზის ქალიშვილი დარეჯანი, ზურაბ არაგვის ერისთავის ქვრივი) ირანის აგრესიის წინააღმდეგ ბრძოლაში. თეიმურაზის გავლენით ურთიერთობა დაამყარა მოსკოვის სახელმწიფოსთან და რამდენიმეჯერ (1649, 1651, 1656) გაგზავნა ელჩები. 1651 წლის 9 ოქტომბერს ხელი მოაწერა მოსკოვის ხელმწიფის ერთგულების ფიცის წიგნს. ალექსანდრე III ოცი წლის მანძილზე ებრძოდა ოდიშის მთავარ ლევან II დადიანს. 1657 წელს კი, როდესაც ლევან II გარდაიცვალა, გაილაშქრა ოდიშზე, გადააყენა ლიპარიტ დადიანი და მთავრად თავისი ერთგული კაცი ვამეყ III დადიანი დანიშნა (1658), გურიის მთავრადაც თავისი მომხრე დემეტრე სიმონის ძე დასვა. ამით ორივე სამთავრო დაიმორჩილა და შეძლო დროებით განემტკიცებინა იმერეთის საშინაო მდგომარეობა. გვრიტიშვილი დ., ნარკვევები საქართველოს ისტორიიდან (XV-XVII სს.), [წგნ.] 2, თბ., 1965 ჯამბურია გ., ქართული საბჭოთა ენციკლოპედია, ტ. 1, თბ., 1975. — გვ. 292-293.
დარიკი (სოფელი)

დარიკი (სომხ. Դարիկ) — სოფელი სომხეთში, შირაკის პროვინციაში. მდებარეობს ზღვის დონიდან 2200 მეტრზე. 2004 წლის მონაცემებით, მოსახლეობა 31 ადამიანს შეადგენდა. სომხეთის დასახლებული პუნქტების ლექსიკონი დაარქივებული 2014-09-12 საიტზე Wayback Machine. სომხეთის მოსახლეობის 2001 წლის აღწერის მონაცემები
გაეროს უშიშროების საბჭოს რეზოლუცია 2337

გაეროს უშიშროების საბჭოს რეზოლუცია 2337 მიიღეს 2017 წლის 19 იანვარს. უშიშროების საბჭომ განიხილა ECOWAS-ის შეჭრის საკითხი გამბიაში და მოუწოდა პრეზიდენტ იაჰია ჯამეს მშვიდობიანად გადაეცა ხელისუფლება არჩეული პრეზიდენტის ადამა ბაროუსათვის. ასევე მხარს უჭერდა აფრიკის კავშირისა და ECOWAS-ის გადაწყვეტილებას ადამა ბაროუს პრეზიდენტად ცნობის შესახებ. რეზოლუცია მიიღეს ერთხმად. რეზოლუციის ტექსტი ↑ Security Endorses Recognition by African Union, Regional States, of Adama Barrow as President-Elect of Gambia, Unanimously Adopting 2337 (2017) en. United Nations (19 January 2017). ციტირების თარიღი: 2017-01-20 ↑ M. Lederer, Edith. (19 January 2017) UN adopts resolution backing Gambia's new President Barrow. დაარქივებულია ორიგინალიდან — 2018-12-21. ციტირების თარიღი: 2017-01-20
ჰაციკავანი

ჰაციკავანი (სომხ. Հացիկավան) — სოფელი სომხეთში, შირაკის პროვინციაში. მდებარეობს ზღვის დონიდან 1660 მეტრზე. 2001 წლის მონაცემებით, მოსახლეობა 63 ადამიანს შეადგენდა. სომხეთის დასახლებული პუნქტების ლექსიკონი დაარქივებული 2014-09-12 საიტზე Wayback Machine. სომხეთის მოსახლეობის 2001 წლის აღწერის მონაცემები
პაღაკნი

პაღაკნი ან პაღაკნ-შურაბადი (სომხ. Պաղակն) — სოფელი სომხეთში, შირაკის პროვინციაში. მდებარეობს ზღვის დონიდან 2020 მეტრზე. 2001 წლის მონაცემებით, მოსახლეობა 32 ადამიანს შეადგენდა. ყველაზე ცივი დასახლებული პუნქტი სომხეთის ტერიტორიაზე. სომხეთის დასახლებული პუნქტების ლექსიკონი დაარქივებული 2014-09-12 საიტზე Wayback Machine. სომხეთის მოსახლეობის 2001 წლის აღწერის მონაცემები
გაეროს უშიშროების საბჭოს რეზოლუცია 200

გაეროს უშიშროების საბჭოს რეზოლუცია 200 მიიღეს 1965 წლის 15 მარტს. უშიშროების საბჭომ განიხილა გამბიის განცხადება გაეროში გაწევრიანების შესახებ და დადებითი რეკომენდაცია მისცა გენერალურ ასამბლეას გამბიის გაწევრიანებასთან დაკავშირებით. რეზოლუცია მიიღეს ერთხმად. რეზოლუციის ტექსტი
დომენი (ოლქი)

დომენი (ლათ. dominium — საკუთრება) — შუა საუკუნეებში მეფის ან რომელიმე ფეოდალის სამფლობელოს ნაწილი, რომელზეც ისინი აწარმოებდნენ საკუთარ სასაქონლო მეურნეობას. როგორც წესი, დომენი მოიცავდა სხვადასხვა დასახლებული პუნქტებს, საფორტიფიკაციო ნაგებობებს, სახნავ-სათეს მიწებს, საძოვრებს და ტყეებს. გამონაკლისი არ იყო სამფლობელოს ტერიტორიული დაქსაქსულობის შემთხვევები, როდესაც დომენის ცალკეული რაიონები იმყოფებოდნენ ქვეყნის სხვადასხვა რეგიონებში. საკუთარ დომენებს ფლობდნენ ჰერცოგები, გრაფები, ბარონები და სხვა ფეოდალები. მეფის დომენი ქვეყანაში შეიძლება არც კი ყოფილიყო ყველაზე დიდი ფეოდალური სამფლობელო. დომინია — მიწის მნიშვნელოვანი ტერიტორია თავის ქალაქებით და სოფლებით, რომელიც ეკუთვნოდათ დიდ ფეოდალებს, ეკლესიას ან სახელმწიფოს. მსხვილ მაგნატურ დომინიის (მამულის) შემადგენლობაში შედიოდა ფოლვარკების მთელი სისტემა, რამდენიმე ფოლვარკი, ან საგრაფო. დომინიის მეურნეობის მართვა, თუ მესაკუთრე მას თვითონ არ აწარმოებდა და იჯარით იძლეოდა, იმყოფებოდა ნდობით აღჭურვილი მმართველი პირების ხელში (გუბერნატორები ან ეკონომები).
Make America Great Again

Make America Great Again Make America Great Again, MAGA (ქართ. დავუბრუნოთ ამერიკას დიდება) — ლოზუნგი, რომელიც გამოიყენბება ამერიკელი პოლიტიკოსების მიერ, უმთავრესად დონალდ ტრამპის 2016 წლის საარჩევნო კამპანიაში. შეიქმნა 1978 წელს, ამერიკის ეკონომიკური სტაგნაციის შემდეგ.ლოზუნგი პირველად 1980 წელს რონალდ რეიგანმა საკუთარ საპრეზიდენტო კამპანიაში გამოიყენა. ის ასევე 1992 წელს, ამერიკის ყოფილმა პრეზიდენტმა ბილ კლინტონმა გამოიყენა, თუმცა 2016 წლის საარჩევნო კამპანიაში მისმა ცოლმა, ჰილარი კლინტონმა უარი თქვა ამ ლოზუნგის გამოყენებაზე და მას რასისტული ხასიათის მქონე ლოზუნგი უწოდა. ↑ David Martosko. (May 12, 2015) EXCLUSIVE: Trump trademarked slogan 'Make America Great Again' just DAYS after the 2012 election and says Ted Cruz has agreed not to use it again after Scott Walker booms it TWICE in speech. ↑ Ronald Reagan’s Classic 1980 Campaign Poster Challenges Voters, “Let’s Make America Great Again”. Iagreetosee.com. დაარქივებულია ორიგინალიდან — ივნისი 23, 2016. ციტირების თარიღი: August 25, 2015. ↑ Matt Taibbi. (March 25, 2015) Donald Trump Claims Authorship of Legendary Reagan Slogan; Has Never Heard of Google. Rolling Stone. დაარქივებულია ორიგინალიდან — ივლისი 29, 2016. ციტირების თარიღი: January 27, 2016. ↑ Presidential Politics, 20th Century Style: Reagan-Carter. MHHE.com. ციტირების თარიღი: August 25, 2015. ↑ Chasmar, Jessica (September 9, 2016). „Bill Clinton vowed to ‘make America great again’ in 1992, now says slogan is racist“. ციტირების თარიღი: September 10, 2016. ↑ Margolin, Emma (September 9, 2016). „Who really first came up with the phrase 'Make America Great Again'?“. NBC. ციტირების თარიღი: September 10, 2016.
ლაგოა-დუ-ორუ

ლაგოა-დუ-ორუ (პორტ. Lagoa do Ouro) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 653 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ გარანიუნსის შემადგენლობაში. 2010 წლის მონაცემებით, მოსახლეობა 12 132 ადამიანს შეადგენდა, მოსახლეობის სიმჭიდროვე 61.04 კმ²-ზე. ფართობი 198 761 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ლაჟედუ (პერნამბუკუ)

ლაჟედუ (პორტ. Lajedo) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 661 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ გარანიუნსის შემადგენლობაში. 2010 წლის მონაცემებით, მოსახლეობა 36 628 ადამიანს შეადგენდა, მოსახლეობის სიმჭიდროვე 193.7 კმ²-ზე. ფართობი 189 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
პალმეირინა

პალმეირინა (პორტ. Palmeirina) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 531 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ გარანიუნსის შემადგენლობაში. 2010 წლის მონაცემებით, მოსახლეობა 8 189 ადამიანს შეადგენდა, მოსახლეობის სიმჭიდროვე 48.51 კმ²-ზე. ფართობი 168 797 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
პარანატამა

პარანატამა (პორტ. Paranatama) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 879 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ გარანიუნსის შემადგენლობაში. 2010 წლის მონაცემებით, მოსახლეობა 11 001 ადამიანს შეადგენდა, მოსახლეობის სიმჭიდროვე 47.65 კმ²-ზე. ფართობი 230 888 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
სალოა

სალოა (პორტ. Saloá) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 745 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ გარანიუნსის შემადგენლობაში. 2010 წლის მონაცემებით, მოსახლეობა 15 309 ადამიანს შეადგენდა, მოსახლეობის სიმჭიდროვე 60.73 კმ²-ზე. ფართობი 252 080 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
სან-ჟუანი (პერნამბუკუ)

სან-ჟუანი (პორტ. São João) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 716 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ გარანიუნსის შემადგენლობაში. 2010 წლის მონაცემებით, მოსახლეობა 21 312 ადამიანს შეადგენდა, მოსახლეობის სიმჭიდროვე 82.5 კმ²-ზე. ფართობი 258 334 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ტერეზინია

ტერეზინია (პორტ. Terezinha) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 736 მეტრზე. მიეკუთვნება პერნამბუკუს აგრარულ მეზორეგიონს. შედის ეკონომიკურ-სტატისტიკურ მიკრორეგიონ გარანიუნსის შემადგენლობაში. 2010 წლის მონაცემებით, მოსახლეობა 6 737 ადამიანს შეადგენდა, მოსახლეობის სიმჭიდროვე 44.48 კმ²-ზე. ფართობი 151 450 კმ²-ია. პერნამბუკუ ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil